*27. maj 2021*

**Baggrundsnotat**

**Status og udfordringer i det havgående fiskeri efter pelagiske arter**

**Rasmus Bæk og Hilmar Ogmundsson**

I dette baggrundsnotat beskrives udviklingen i det pelagiske fiskeri, med grønlandske fartøjer, over perioden 2012 til 2020.

Den havgående grønlandske flåde fisker ud over rejer og bundfisk en række pelagiske arter. Det pelagiske fiskeri foregår både i grønlandsk, internationalt, islandsk og færøsk farvand. I grønlandsk økonomisk zone (EEZ) foregår alt pelagisk fiskeri i Østgrønland. Det pelagiske fiskeri i dette notat er defineret som fiskeri efter makrel, sild, lodde og blåhvilling. Ud over fiskeri efter de fire arter fastsættes hvert år forsøgskvote på 3.000 tons guldlaks i Østgrønland. Det har været ubetydeligt fiskeri efter guldlaks og sjældent, at nogen selskaber søger om at fiske på forsøgskvoten. Fiskeriet efter guldlaks medtages derfor ikke i dette notat.

Grønland har fisket lodde i årtier. Dette fiskeri har primært fundet sted i islandsk fiskerizone. Fiskeriet i Østgrønland efter makrel og norsk vårgydende (atlanto-skandisk) sild (herefter sild) startede for alvor i 2013 og er fortsat under udvikling. Der er også i enkelte år blevet fisket små mængder blåhvilling i Østgrønland.

For de fleste grønlandske fartøjers vedkommende er makrel- og sildefiskeriet et supplement til deres hovedfiskeri. Det er i Grønland kun tre fartøjer indrettet udelukkende til pelagisk fiskeri, og kun to har kvoter til at fiske på årsbasis. Det er kun et af de to fartøjer, der driver fiskeriet rentabelt.

Alle de pelagiske bestande, der fiskes på med grønlandske fartøjer, er vandrende bestande, der bevæger sig imellem flere forskellige landes farvande. Som vi skal se nedenfor, er der en stor grad af variation fiskerimulighederne til det pelagiske fiskeri fra år til år.

**1. Forvaltningssystemet**

TAC og kvoter til det havgående pelagiske fiskeri fastsættes årligt for arterne makrel, sild og blåhvilling i Østgrønland. Det bemærkes dog, at Grønland ikke har fastsat en blåhvillingskvote i flere år. Der ydes ikke særskilt biologisk rådgivning for disse bestande særskilt for Grønland. Alle de pelagiske bestande er vandrende bestande, der bevæger sig imellem flere forskellige landes farvande i Nordatlanten. Det udarbejdes derfor en fælles rådgivning for de enkelte pelagiske arter i nord-Atlanterhavet af ICES.

For de tre store pelagiske arter makrel, sild og blåhvilling bliver der afholdt årlige kyststatsmøder i London. Kyststaterne til disse arter forhandler om en fælles forvaltning. Grønland har siden efteråret 2016 været en anerkendt kyststat til makrel, men har observatørstatus til kyststatsmøderne for sild og blåhvilling.

For sild og blåhvilling har kyststaterne i mange år været enige om TAC-niveauet, men uenige om, hvordan TAC’en skal fordeles. Efter de årlige kyststatsmøder sætter parterne deres egne kvoter, der samlet overstiger den aftalte TAC. For makrel havde EU, Norge og Færøerne en aftale fra 2014, der udløb ved udgangen af 2020. Storbritannien er med Brexit trådt ud af EU, hvilket betyder, at Storbritannien fra 2021 er blevet en stor betydningsfuld kyststat til makrel. Da Storbritannien indtil videre i 2021 ikke har været villige til at give de andre parter i makrelaftalen adgang til at fiske makrel i britisk zone, er der ikke længere et grundlag for at fortsætte med makrelaftalen fra 2014. Derfor er status for makrel den samme som for sild og blåhvilling, dvs. at der ikke er nogen aftale på fordelingen af TAC’en. Det er således stor uvished om de fremtidige makrelforhandlinger.

Den manglende internationale aftale om forvaltningen af makrelfiskerierne har medført at makrelfiskeriene ikke lever op til MSC’s kriterier og ingen af fiskerierne er i dag MSC certificeret.

Grønland har sammen Island som kyststater stået uden for makrelaftalen fra 2014. Indtrædelse i en makrelaftale vil kun give mening for Grønland, hvis Grønland får en acceptabel procentsats samt adgang til at fiske makrel i andres farvande. Adgang til andre farvande er essentiel for planlægningen af makrelfiskeriet, da det vil kunne forlænge makrelsæsonen og give mulighed for at fiske makrellen, når den er mere fiskbar og har en højere værdi, end når makrellen fiskes i Østgrønland. Dertil vil øget adgang til makrel i andre farvande skabe mulighed hos de grønlandske selskaber til også at fokusere på at fiske sild i grønlandsk zone. I forlængelse af, at Grønland blev en anerkendt kyststat til makrel i efteråret 2016, har Grønland, udover eget farvand, også fisket makrel i international zone siden 2017. Dette har forlænget makrelsæsonen, som har medført, at tidspunktet, hvor man fisker makrel i international zone og sild i Østgrønland, overlapper hinanden.

For i større grad at kunne dokumentere makrellens tilstedeværelse i Grønlands farvand og for at kunne gøre krav på en varig andel af den fælles makrelkvote i Nord-Atlanterhavet er det vigtigt, at der bliver fisket som meget muligt af makrel i Østgrønland. Det faktum, at makrellen stort set har været fraværende i Østgrønland siden 2018, har derfor markant svækket Grønlands forhandlingsposition til kyststatsmøderne for makrel.

Fordi der ikke er en makrelaftale, fastsættes kvoten for Østgrønland ensidigt af Grønland hvert år.

Der har siden 1998 eksisteret en aftale mellem Grønland, Island og Norge (i kraft af Jan Mayen) om forvaltningen af den fælles loddebestand i dette område. Den nuværende udformning er resultatet af en genforhandling, der førte til en ny aftale i 2003. I 2003 aftalen fordeltes den samlede TAC for lodde i de tre lande med 11 pct. af loddekvoten til Grønland, 81 pct. til Island og 8 pct. til Norge. I aftalen får Grønland lov til at fiske efter lodde i islandsk farvand.

Nye biologiske data viser, at en større del af loddebestanden har flyttet sig til grønlandsk område, og derfor blev der for ca. 2 år siden indledt forhandlinger om revision af aftalen, hvor Grønland gjorde krav på en større andel af loddekvoten. Island benægter ikke, at størstedelen af bestanden på nuværende tidspunkt befinder sig i grønlandsk zone. Udviklingen i bestanden er dog dynamisk, og lodde kan flytte sig fra år til år. Det er således ikke sådan, at lodden vil holde sig i et område, selvom den var i området sidste år.

På forhandlingsmøde i London mellem Island, Norge og Grønland i juni 2018 blev der aftalt, at Grønlands andel af den samlede loddekvote stiger fra 11 pct. til 15 pct.

Den 27. maj 1997 indgik Grønland bilateral fiskeriaftale med Færøerne. Aftalen har været fornyet hvert år siden, senest i december 2020 for kvoteåret 2021. Aftalen består primært af, at Grønland tildeles kvote af sild og blåhvilling i færøsk farvand. Og Færøerne tildeles kvote af hellefisk og torsk i Grønland. Aftalen medfører også, at Grønland får adgang til at fiske sin internationale (NEAFC) blåhvillingkvote i færøsk farvand. Aftalen er vigtig for Grønland i bestræbelserne på at udvikle det pelagiske fiskeri samt at foretage en bedre planlægning af det pelagisk fiskeri over hele året.

Licenshavere tildeles årligt en kvotemængde, som er ikke omsættelig, og som ikke kan flyttes mellem år. Forventes licenshaveren ikke at kunne fiske sin kvotemængde i et givet år, kan der, efter partshøring, ske en omfordeling af kvoterne. Licenshavere kan bestå af selskaber, virksomheder eller enkeltpersoner.

Det havgående pelagiske fiskeri er ikke pålagt landingspligt, og hele kvoten kan derfor produceres til havs. De fleste fartøjer fryser deres fangst ombord, men del af fangsterne har også blive landet fersk i Island og på Færøerne.

**2. Udvikling i TAC, selskaber, licenshaver og fartøjer**

Dette afsnit beskriver kort det samlede pelagiske fiskeri. Det pelagiske fiskeri efter den enkelte art er beskrevet i detaljer i efterfølgende afsnit. Det pelagiske fiskeri er sæsonbetinget, hvilket betyder, at en enkelt art som makrel ikke kan fiskes hele året rundt i Grønland. Alle de pelagiske bestande, der fiskes på med grønlandske fartøjer, er vandrende bestande, der bevæger sig imellem flere forskellige landes farvande. For at kunne drive et helsårs pelagisk fiskeri har fartøjet behov for kvoter for flere pelagiske arter såsom makrel, sild, blåhvilling og lodde som kan fiskes på forskellige tidspunkter i forskellige områder. Alternativt kan grønlandske fartøjer, der fisker efter rejer, torsk, hellefisk og rødfisk kombinere sit fiskeri med pelagisk fiskeri efter for eksempel makrel i dele af året.

Tabel 2.1 viser udvikling i antal licenser fordelt på de pelagiske arter og områder. Og antal selskaber som tildeles de samtlige licenser hvert år vises i tabel under figuren.

Tabel 2.1: Udvikling i antal licenser fordelt på pelagiske arter og områder samt antal selskaber, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | 2017 | 2018 | 2019 | 2020 |
| Makrel - Øst | 4 | 8 | 16 | 17 | 15 | 14 | 14 | 8 | 7 |
| Sild - Øst | 4 | 7 | 16 | 9 | 9 | 9 | 9 | 7 | 7 |
| Blåhvilling - Øst | 4 | 8 | 16 | 3 | 0 | 0 | 0 | 0 | 0 |
| Sild - Færøerne | 1 | 1 | 1 | 1 | 1 | 1 | 1 | 2 | 2 |
| Blåhvilling - Færøerne | 1 | 1 | 1 | 1 | 2 | 2 | 2 | 2 | 2 |
| Blåhvilling - Int.farvand | 1 | 0 | 1 | 1 | 1 | 1 | 1 | 1 | 1 |
| Lodde - Øst/Island/Norge | 1 | 1 | 2 | 1 | 3 | 2 | 0 | 0 | 2 |
| **Antal selskaber** | **4** | **8** | **16** | **17** | **15** | **14** | **14** | **8** | **7** |

Kilde: APN.

Note: Licenser til loddefiskeriet i området Øst/Island/Norge udstedes i forhold til det islandske kvoteår fra 1. september – 31. august. F.eks. i 2020 er fangståret 1. september 2020 – 31. august 2021.

Tabel 2.2 viser det samlede kvotegrundlag for det pelagiske fiskeri i perioden 2012-2020.

Det fremgår af tabel 2.2, at det samlede kvotegrundlag for det pelagiske fiskeri i 2020 var på 120.200 tons. Det er dog ikke nødvendigvis sammenhæng mellem de fastsatte kvoter og fangstmulighederne. Det har for eksempel været de seneste tre år været meget lave udnyttelse på makrelkvoten og nærmest ingen udnyttelse af silde- og blåhvillingkvoterne i Grønland. Det øvrige kvoter har hvert år været udnyttet fuldt ud.

Tabel 2.2: Udvikling i TAC for pelagiske arter, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | **2012** | **2013** | **2014** | **2015** | **2016** | **2017** | **2018** | **2019** | **2020** |
| Makrel - Øst | 11.000 | 70.000 | 100.000 | 85.000 | 85.000 | 66.365 | 66.365 | 70.411 | 59.934 |
| Sild - Øst | 15.000 | 25.000 | 15.000 | 20.000 | 20.000 | 30.000 | 25.000 | 25.000 | 25.000 |
| Blåhvilling - Øst | 10.000 | 10.000 | 10.000 | 10.000 | 10.000 | 10.000 | 10.000 | - | - |
| Sild - Færøerne | 2.350 | 2.050 | 2.100 | 2.100 | 2.500 | 2.500 | 2.500 | 3.200 | 3.200 |
| Blåhvilling - Færøerne |  | 2.000 | 5.000 | 5.500 | 8.000 | 13.000 | 16.000 | 13.500 | 13.500 |
| Blåhvilling - Int.farvand | 2.117 | 3.481 | 6.497 | 6.822 | 4.565 | 7.268 | 7.514 | 6.192 | 6.273 |
|  | **2012/2013** | **2013/2014** | **2014/2015** | **2015/2016** | **2016/2017** | **2017/2018** | **2018/2019** | **2019/2020** | **2020/2021** |
| Lodde - Øst/Island/Norge | 29.450 | 18.085 | 53.690 | 5.830 | 28.501 | 15.334 | - | - | 19.095 |

Kilde: APN.

Note: Kvoten for makrel og sild i Østgrønland kan også fiskes i internationalt farvand. Loddekvoten i området Øst/Island/Norge udstedes i forhold til det islandske kvoteår fra 1. september – 31. august.

Tabel 2.3 viser udviklingen fangstmængderne i det pelagiske fiskeri fordelt på arterne makrel, sild, blåhvilling og lodde for perioden 2012-2020. Som fremgår af tabel 2.3, har både fangstmængder pr. art samt de samlede fangstmængder varieret enormt fra år til år. Makrelfangsterne i perioden har svinget fra 5.284 tons i 2012 op til 78.382 tons i 2014. De samlede sildefangster var på det laveste niveau i 2012 på 2.583 tons og steg til det højeste niveau i 2016 på 20.307 tons. De samlede fangstmængder af blåhvilling varierede i perioden mellem 2.136 tons i 2013 og 23.333 tons i 2017. Det blev ikke fisket nogen lodde i 2018 og 2019 da kvoten var på nul tons. I de år der har været kvote har fangstmængderne i loddefiskeriet været mellem 5.903 tons til 46.740 tons. De samlede fangstmængder i det pelagiske fiskeri var på det laveste niveau i 2012 på 38.908 tons og det højeste niveau i 2014 på 144.798 tons.

Tabel 2.3: Udvikling i fangstmængder i det pelagiske fiskeri fordelt på arter, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Makrel | 5.284 | 52.797 | 78.382 | 30.415 | 36.048 | 46.568 | 63.510 | 30.259 | 26.613 |
| Sild | 2.583 | 12.131 | 13.176 | 12.663 | 20.307 | 12.677 | 2.804 | 3.190 | 3.201 |
| Blåhvilling | 2.321 | 2.136 | 6.500 | 5.651 | 12.717 | 20.471 | 23.333 | 19.774 | 19.551 |
| Lodde | 28.720 | 14.643 | 46.740 | 5.903 | 26.173 | 11.352 | 0 | 0 | 9.160 |
| **I alt** | **38.908** | **81.706** | **144.798** | **54.632** | **95.245** | **91.068** | **89.647** | **53.223** | **58.525** |

Kilde: APN.

Figur 2.1 viser udviklingen i de samlede antal fartøjer der har deltaget i det grønlandske pelagiske fiskeri i perioden 2012-2020. I 2012 var det kun 6 fartøjer som fiskede efter de pelagiske arter, heraf var det kun et grønlandsk fartøj, jf. figur 2.1. Den øgede interesse for det pelagiske fiskeri bidrog til at 30 fartøjer deltog i fiskeriet i 2014, heraf 12 grønlandske fartøjer. I perioden 2015-2018 deltog mellem 22 til 29 fartøjer i det pelagiske fiskeri. Fra 2018 har antallet af fartøjer som har deltaget i fiskeriet faldet. Det kan skyldes, at fiskbarheden på de grønlandske kvoter på makrel og sild var faldende i 2019 og 2020. I 2020 var det kun 10 fartøjer, som fiskede på de samtlige pelagiske kvoter.

Figur 2.1. Udvikling i det samlede antal fartøjer i det pelagiske fiskeri, 2012-2020.

Kilde: APN.

Note: Søjlerne ”Rene grønlandske pelagiske fartøjer” og ”Grønlandske fartøjer der også deltager i andre fiskerier” er begge inkluderet i opgørelsen ”Grønlandske fartøjer”.

**3. Pelagisk fiskeri efter makrel**

Fiskeriet efter makrel i Østgrønland er et relativt nyt fiskeri. Over perioden 2011-2017 var fiskeriet efter makrel forvaltet som et forsøgsfiskeri, og fra 2018 overgik fiskeriet til at blive forvaltet som et ordinært fiskeri. Fiskeriet startede i 2011, men der blev kun fanget beskedne mængder makrel. Det var først i 2013, at der kom rigtigt gang i fiskeriet med fangstmængder på ca. 53.000 tons.

For i større grad at kunne dokumentere makrellens tilstedeværelse i Grønlands farvand og for at kunne gøre krav på en varig andel af den fælles makrelkvote i Nord-Atlanterhavet gav forvaltningen selskaberne lov til at anvende udenlandske fartøjer i fiskeriet. Makrelkvoten blev fordelt på kategori 1 og 2 i perioden 2014-2018.

Kategori 1 er den del af kvote, som tildeles grønlandske selskaber med eget grønlandsk fartøj. De selskaber kan fiske en del af deres tildelte kvote med indchartrede udenlandske fartøjer. I kategori 2 tildeles grønlandske selskaber uden egne fartøjer kvoter, som kan fiskes med indchartrede udenlandske fartøjer. Kategori 1 og 2 blev afskaffet i 2019. Fra det tidspunkt var makrelkvoten kun tildelt selskaber med egne grønlandske fartøjer. Disse selskaber fik så forsat lov til at indcharte udenlandske fartøjer til at fiske på deres kvoter.

Figur 3.1 viser udviklingen i antal udstedte licenser (er identisk med antal selskaber) i makrelfiskeriet i perioden 2012-2020. Det fremgår af figuren, at det var en stor stigning i antal udstedte licenser i perioden 2012-2015, fra 4 licenser i 2012 til hhv. 18 og 17 i 2014 og 2015. I 2019 og 2020 faldt antal udstedte licenser til hhv. 8 og 7.

Figur 3.1: Udviklingen i antal licenser i makrelfiskeriet 2012-2020.

Kilde: APN.

Det fremgår af figur 3.2, at der i 2012 kun var fem fartøjer, der fiskede makrel; et grønlandsk og fire udenlandske. Efter vellykket makrelfiskeri i 2013 steg antallet af fartøjer i makrelfiskeriet i 2014 til hele 29 fartøjer; 12 grønlandske og 17 udenlandske fartøjer. I perioden 2015-2019 har relativt mange fartøjer deltaget i makrelfiskeriet, hvor de fleste fiskede i 2017 med 27 fartøjer men det laveste antal fartøjer i perioden 2015-2019 var i 2019 på 17 fartøjer. I 2020 deltog kun 9 grønlandske fartøjer i makrelfiskeriet, heraf var 6 fartøjer med fiskeri også efter andre arter såsom rejer, torsk og hellefisk og tre rene pelagiske fartøjer. To udenlandske fartøjer deltog i makrelfiskeriet i en begrænset periode i 2020 uden at fanget noget som helst.

Over perioden 2012-2020 har i alt 65 forskellige fartøjer fisket efter makrel på grønlandske licenser og kvoter, heraf 46 udenlandske og 19 grønlandske fartøjer.

Figur 3.2: Udvikling i antal fartøjer i makrelfiskeriet, 2012-2020.

Kilde: APN.

***Udvikling i grønlandsk TAC for makrel og fangstmængder***

Figur 3.3 illustrerer udviklingen i den grønlandske TAC for makrel og de samlede makrelfangster over perioden 2012-2020. TAC’en steg kraftigt fra 11.000 tons i 2012 til 100.000 tons i 2014. Derfra har TAC’en været let faldende frem til 2020, hvor TAC’en var 59.934 tons. Makrelfangsterne steg kraftig fra 5.284 tons i 2012 til 78.382 tons i 2014, hvilket var observationsperiodens højeste fangstmængde. I 2015 faldt fangsten til 30.415 tons, og var herfra stigende frem til 2018, hvor der blev fisket 63.510 tons. Fra 2018 faldt fangsten til 30.259 tons og 26.613 tons i hhv. 2019 og 2020. Det bemærkes, at TAC’en ikke er opfisket på noget tidspunkt, det tætteste på fuld kvoteudnyttelse var i 2018, hvor 96 pct. af TAC’en blev udnyttet.

Figur 3.3: Udvikling i TAC for makrel i Østgrønland og makrelfangster, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| TAC | 11.000 | 70.000 | 100.000 | 85.000 | 85.000 | 66.365 | 66.365 | 70.411 | 59.934 |
| Makrelfangst | 5.284 | 52.797 | 78.382 | 30.415 | 36.048 | 46.568 | 63.510 | 30.259 | 26.613 |
| Kvoteudnyttelse | 48,0% | 75,4% | 78,4% | 35,8% | 42,4% | 70,2% | 95,7% | 43,0% | 44,4% |

Kilde: APN:

***Makrelfangster fordelt på områder***

Det grønlandske fiskeri har over perioden 2012-2020 på makrelkvoten for Østgrønland har foregået både i grønlandsk og internationalt farvand. I starten af observationsperioden var det kun muligt at fiske makrel i grønlandsk farvand. Til kyststatsmødet i efteråret 2016 blev Grønland dog anderkendt som kyststat til makrel. Som følge heraf blev det muligt også at fiske på makrellen i internationalt farvand. Over perioden 2012-20 ligger 81 % af optaget i Grønlandsk farvand, mens 19 % af optaget ligger i internationalt farvand.

Figur 3.4 illustrerer fordelingen af makrelfangsterne på grønlandsk makrelkvote over 2012-2020. Som det blev nævnt ovenfor, foregik alt fiskeri efter makrel 2012-2016 i grønlandsk farvand. Fra 2017 og til 2020 har en større og større andel af fangstmængderne ligget i internationalt farvand. Især i 2019 og 2020 er fiskeriet koncentreret omkring det internationale område med hhv. 78 % og 100 % af den samlede makrelfangst. Den store andel af fangstmængderne, der ligger i internationalt område, gavner ikke Grønlands forhandlingsposition i forhold til at gøre krav på en del af bestanden, eftersom den ikke påviser makrellens tilbagevendende ophold i grønlandsk farvand.

Figur 3.4: Udviklingen i makrelfangster på grønlandsk kvote fordelt efter område, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Østgrønland | 5.284 | 52.797 | 78.382 | 30.415 | 36.048 | 37.032 | 53.171 | 6.651 | 0 |
| Internationalt farvand | - | - | - | - | - | 9.536 | 10.340 | 23.608 | 26.613 |
| I alt | 5.284 | 52.797 | 78.382 | 30.415 | 36.048 | 46.568 | 63.510 | 30.259 | 26.613 |

Kilde: APN.

***Makrelfangster fordelt på grønlandske og udenlandske fartøjer***

Over perioden 2012-2020 er der i alt fisket 369.875 tons makrel på grønlandske licenser og kvoter. Heraf står grønlandske fartøjer for 56 % af de samlede fangstmængder, mens 44 % er fisket af udenlandske fartøjer.

Figur 3.5 illustrerer fangstmængder af makrel i tons fordelt på lande. I alt har fartøjer fra 6 lande, ud over Grønland, deltaget i makrelfiskeriet på grønlandske kvoter.

Figur 3.5: Makrelfangster fordelt på grønlandske og udenlandske fartøjer, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Grønlandske fartøjer | 2.183 | 17.518 | 31.297 | 16.050 | 19.372 | 28.766 | 38.282 | 28.394 | 26.613 |
| Udenlandske fartøjer | 3.101 | 35.279 | 47.085 | 14.366 | 16.676 | 17.802 | 25.228 | 1.865 | - |
| I alt | 5.284 | 52.797 | 78.382 | 30.415 | 36.048 | 46.568 | 63.510 | 30.259 | 26.613 |

Kilde: APN.

**4. Pelagisk fiskeri efter sild**

Fiskeriet efter sild i Østgrønland blev forvaltet som et forsøgsfiskeri 2012-2016 og overgik til at blive forvaltet som et ordinært fiskeri fra 2017. Grønland er ikke anerkendt som kyststat til sild af de andre kyststater og deltager som følge heraf ikke i beslutningerne om den fælles forvaltning af bestanden.

På tilsvarende måde som med makrelfiskeriet er det vigtigt for Grønland at kunne dokumentere sildens tilstedeværelse i Grønlands farvand for at kunne gøre krav på en varig andel af den fælles sildekvote i Nord-Atlanterhavet. Derfor gav forvaltningen selskaberne lov til at anvende udenlandske fartøjer i fiskeriet. Det var dog kun grønlandske selskaber, som også fiskede med egne grønlandske fartøjer, som fik lov til at anvende udenlandske fartøjer.

Figur 4.1 viser udviklingen i antal udstedte licenser i fiskeriet efter sild på grønlandske kvoter i Østgrønland for perioden 2012-2020. Antallet af licenser i figur 4.1 er identiske med antal selskaber, der er tildelt disse licenser. Som det fremgår af figur 4.1, var der en kraftig stigning i antal licenser i perioden 2012-2015, hvor antallet steg fra 4 i 2012 til 18 i 2014 og 17 i 2015. Der var et konstant antal licenser på 9 i perioden 2016-2018. I 2019, og 2020 blev der udstedet 7 licenser i hvert år. Det bemærkes, at en licens ud af de syv i 2013 var til grønlandsk sildekvote i international farvand.

Figur 4.1: Udviklingen i antal udstedte licenser i sildefiskeriet på grønlandske kvoter, 2012-2020.

Kilde: APN.

Figur 4.2 viser udviklingen i antal fartøjer, der har fisket sild på grønlandske sildekvoter i Østgrønland i perioden 2012 -2020. Ud over den grønlandske kvote var der også grønlandsk sildekvote i international farvand i 2013.

I alt har 27 forskellige fartøjer fisket sild på grønlandske kvoter over perioden 2012-2020. Heraf var 13 af fartøjerne grønlandske og 14 af fartøjerne var udenlandske. Det største antal fartøjer der deltog i sildefiskeriet i Østgrønland i et enkelt år , var i alt på 15 i 2014. Det var intet sildefiskeri på den grønlandske kvote i Østgrønland i 2019 og 2020. Det var kun enkelt grønlandsk fartøj som fiskede på sildekvoten i internationalt farvand i 2013.

Figur 4.2: Udvikling i antal fartøjer i sildefiskeriet på grønlandske kvoter, 2012-2020.

Kilde: APN.

***Udvikling i grønlandsk TAC for sild og fangstmængder***

Figur 4.3 illustrerer udviklingen i den grønlandske TAC for sild og de samlede fangster af sild over perioden 2012-2020. Grønlands TAC for sild har ligget mellem 15.000 – 30.000 tons pr. år i perioden 2012-2017. Fra 2018 har den været sat til 25.000 tons i alle år. Trods høje kvoter har fangstmængderne ikke udviklet sig i samme grad. I 2012 blev der kun fisket 293 tons ud af en kvote på 15.000 tons. I perioden 2013-2017 gik fiskeriet noget bedre, hvor der blev fisket mellem ca. 10.000 – 18.000 tons, hvor de højeste fangstmængder på ca. 18.000 tons var i 2016. Kvoteudnyttelsen i perioden 2013-2017 lå mellem ca. 34 pct. og 90 pct. I 2018 blev der kun fanget beskedne 339 tons sild i Østgrønland. Og i 2019 og 2020 gik fiskeriet rigtig galt, hvor det ikke blevet fanget noget.

Figur 4.3: Udvikling i Grønlands TAC for sild i Østgrønland og fangstmængder, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| TAC | 15.000 | 25.000 | 15.000 | 20.000 | 20.000 | 30.000 | 25.000 | 25.000 | 25.000 |
| Fangstmængder | 293 | 10.061 | 11.154 | 10.605 | 17.957 | 10.177 | 339 | - | - |
| Kvoteudnyttelse | 2,0% | 40,2% | 74,4% | 53,0% | 89,8% | 33,9% | 1,4% | 0,0% | 0,0% |

Kilde: APN.

Note: Det er 15.000 tons af TAC´en i 2013, som er kvote i internationalt farvand. Ud af samlet fangst i 2013 på 10.061 tons var 7.840 tons fanget i international farvand.

***Sildefangster fordelt på grønlandske og udenlandske fartøjer***

Over perioden 2012-2020 er det i alt fisket 60.586 tons sild på grønlandske licenser og kvoter. Heraf står grønlandske fartøjer 87 % af de samlede fangstmængder, mens 13 % er fisket af udenlandske fartøjer. De udenlandske fartøjer har kun fisket i årene 2012-2014.

Figur 4.4 illustrerer fangstmængder af sild i tons fordelt på lande. I alt har fartøjer fra 5 lande, ud over Grønland, deltaget i sildefiskeriet på grønlandske kvoter.

Figur 4.4: Sildefangster på grønlandsk kvote fordelt på grønlandske og udenlandske fartøjer, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Grønlandske fartøjer | 0 | 8.250 | 5.640 | 10.605 | 17.790 | 10.177 | 269 | 0 | 0 |
| Udenlandske fartøjer | 293 | 1.811 | 5.515 | 0 | 168 | 0 | 70 | 0 | 0 |
| I alt | 293 | 10.061 | 11.154 | 10.605 | 17.957 | 10.177 | 339 | 0 | 0 |

***Sildefiskeri i færøsk fiskerizone***

Den grønlandske flåde har i årrække fået tildelt sildekvote i færøsk fiskerizone igennem den bilaterale fiskeriaftalen mellem Grønland og Færøerne. Selv om, det ikke er store sildekvoter, Grønland får ved Færøerne, er disse kvoter vigtige for den grønlandske flåde i bestræbelserne på at udvikle det pelagiske fiskeri samt at foretage en bedre planlægning af det pelagisk fiskeri over hele året.

I perioden 2012-2018 var der kun et selskab med licens til at fiske på sildekvoten i færøsk fiskerizone, og kun et fartøj blev anvendt ved at fiske kvoten. I 2019 og 2020 blev to selskaber tildelt licens og sildekvoter, og begge fartøjer fiskede på kvoterne i disse år.

Figur 4.5 viser udviklingen i Grønlands sildekvote i færøsk zone for perioden 2012-2020. Det fremgår af figur 4.5, at sildekvoten, Grønland har forhandlet sig til ved Færøerne, er steget fra 2.350 tons i 2012 til 3.200 tons i 2019 og 2020. I kvotebytteaftalen for 2021 har Grønland opnået at fordoble sin sildekvote i færøsk zone til 6.500 tons.

Som det fremgår af figur 4.5, har den grønlandske sildekvote i færøsk zone været fuldt udnyttet i den viste periode.

Figur 4.5: Udvikling i grønlandsk sildekvote i færøsk fiskerizone og fangstmængder, 2012-2020.

Kilde: APN.

**5. Pelagisk fiskeri efter blåhvilling**

Fiskeriet efter blåhvilling i Østgrønland har over hele perioden 2012-2200 været karakteriset som et forsøgsfiskeri. Grønland er ikke anerkendt som kyststat til blåhvilling af de andre kyststater og deltager som følge heraf ikke i beslutningerne om den fælles forvaltning af bestanden.

På tilsvarende måde som med makrelfiskeriet og sildefiskeriet er det vigtigt for Grønland at kunne dokumentere blåhvillingens tilstedeværelse i Grønlands farvand for at kunne gøre krav på en varig andel af den fælles blåhvillingkvote i Nord-Atlanterhavet. Tilsvarende som ved makrel- og sildefiskeriet i Grønland har det været tilladt at anvende udenlandske fartøjer i fiskeriet.

Figur 5.1 viser antallet af henholdsvis grønlandske og udenlandske fartøjer, der har fisket efter blåhvilling i grønlandsk farvand, samt antal udstedte licenser. Antallet af licenser i figur 5.1 er identisk med antal selskaber, der er tildelt disse licenser. Som det fremgår af figuren, er det kun i perioden 2012-2015, at få licenser har været udnyttet og få fartøjer, der har fisket efter blåhvilling i Østgrønland i perioden. Antallet af fartøjer, der fiskede blåhvilling, toppede i 2014 med i alt fem fartøjer. Antallet af fartøjer, der fisker blåhvilling, er nogenlunde ligeligt fordelt imellem Grønlandske og udenlandske fartøjer. Det har ikke været udstedt nogen licenser til fiskeriet efter blåhvilling i perioden 2016-2020.

Figur 5.1: Udvikling i antal fartøjer i blåhvillingsfiskeriet på grønlandske kvoter, 2012-2020.

Kilde: APN.

***Udvikling i grønlandsk TAC for blåhvilling i Østgrønland og fangstmængder***

Figur 5.2 viser udviklingen i Grønlands TAC for blåhvilling i Østgrønland og de samlede årlige fangstmængder. TAC’en har årligt været sat til 10.000 tons over perioden 2012-2018. I 2019 og 2020 er der ikke fastsat en TAC på blåhvilling i Østgrønland. Som det fremgår af figuren, er der nærmest ingen blåhvillingfangsterne i Østgrønland. Den højeste fangstmængde var i 2012 på 406 tons, hvilket kun svarer til 4% af TAC’en. Herefter er fangsten faldende frem til 2014, og fra 2015 og frem er der intet fiskeri efter blåhvilling.

Figur 5.2: Udvikling i TAC for blåhvilling i Østgrønland fangstmængder, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| TAC | 10.000 | 10.000 | 10.000 | 10.000 | 10.000 | 10.000 | 10.000 | 0 | 0 |
| Fangstmængder | 406 | 135 | 32 | 0 | 0 | 0 | 0 | 0 | 0 |
| Kvoteudnyttelse | 4,1% | 1,4% | 0,3% | 0 | 0 | 0 | 0 | 0 | 0 |

Kilde: APN.

Fangstmængderne i 2012-2014 jf. figur 5.3 er hovedsagligt fisket med udenlandske fartøjer.

***Fiskeri efter blåhvilling i internationalt farvand og færøsk fiskerizone***

Udover forsøgsfiskeriet i Østgrønland tildeles den grønlandske flåde blåhvillingskvoter i henholdsvis færøsk fiskerizone i forhold til den bilaterale fiskeriaftale mellem Grønland og Færøerne samt i internationalt farvand. Kvoten i internationalt farvand tildeles af NEAFC, og er en fast procentdel af den samlede TAC fastsat af NEAFC for blåhvillingbestanden i Nordøst-Atlanten. Kvoten i færøsk farvand følger af årlige bilaterale kvotebytteaftaler imellem Færøerne og Grønland. Ud over blåhvillingkvoten, Grønland har forhandlet sig til i færøsk fiskerizone, har Grønland også forhandlet sig til en adgang til at fiske den internationale blåhvillingkvote i færøsk fiskerizone.

Grønland har haft kvote til blåhvilling i internationalt farvand over hele perioden 2012-2020, jf. figur 5.3. Den internationale kvote har svinget imellem 2.117 og 7.514 tons over perioden. Fra 2016 har Grønland derudover haft kvote til blåhvilling i færøsk farvand i størrelsen mellem 8.000 – 16.000 tons.

Figur 5.3: Udvikling i TAC for blåhvilling ved Færøerne og i international område, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Blåhvillingkvote - Færøerne |  |  |  |  | 8.000 | 13.000 | 16.000 | 13.500 | 13.500 |
| Blåhvillingkvote - Internationalt farvand | 2.117 | 3.481 | 6.497 | 6.822 | 4.565 | 7.268 | 7.514 | 6.192 | 6.273 |
| Blåhvillingkvote i alt | 2.117 | 3.481 | 6.497 | 6.822 | 12.565 | 20.268 | 23.514 | 19.692 | 19.773 |

Kilde: APN.

Licens til fiskeri efter blåhvilling i internationalt farvand er over perioden kun blev tildelt et selskab, mens licens til fiskeri efter blåhvilling i færøsk farvand fra 2016-2020 er tildelt to selskaber. I perioden 2012-2015 var det kun et fartøj, som fiskede på blåhvillingkvoten i internationalt farvand. Fra 2016 har to fartøjer fisket på blåhvillingkvoterne i færøsk og internationalt farvand.

Figur 5.4 nedenfor illustrerer udvikling i fangstmængder blåhvilling på grønlandsk kvote ved Færøerne og kvote i internationalt farvand. Fordi begge kvoter kan fiskes i færøsk fiskerizone, bliver blåhvillingfangsterne ikke registreret på kvoterne særskilt, men er kun registreret for området, de bliver fanget i. Fangsterne, som er registreret i figur 5.4 på hhv. færøsk fiskerizone og internationalt farvand, afspejler således ikke, hvor meget der er udnyttet af de kvoter. Derfor er kvoteudnyttelsen i tabellen under figur 5.4 beregnet som samlede fangstmængder i forhold til de samlede kvoter.

Det fremgår af figur 5.4, at de samlede blåhvillingfangster har været stigenden over perioden 2012-2020. Fangsterne toppede i 2018 med et samlet fangst på 23.333 tons. Over perioden 2017-2020 har fangstmængderne ligger omkring 20.000 tons pr. år. Generelt er der en høj kvoteudnyttelse, og de samlede kvoter er fuldt udnyttede i alle år over perioden 2012-2020, bortset fra 2012, 2013 og 2015.

Figur 5.4: Udviklingen i grønlandske blåhvillingfangster i internationalt og færøsk farvand, 2012-2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012 | 2013 | 2014 | 2015 | 2016 | 2017 | 2018 | 2019 | 2020 |
| Fangst i færøsk fiskerizone | 1.915 | 2.001 | 5.645 | 5.651 | 9.505 | 20.471 | 23.273 | 19.640 | 17.676 |
| Fangst i international farvand | - | - | 823 | - | 3.212 | - | 60 | 134 | 1.874 |
| **Fangstmængde i alt** | **1.915** | **2.001** | **6.468** | **5.651** | **12.717** | **20.471** | **23.333** | **19.774** | **19.551** |
| Kvoteudnyttelse | 90,5% | 57,5% | 99,6% | 82,8% | 101,2% | 101,0% | 99,2% | 100,4% | 98,9% |

Kilde: APN.

**6. Pelagisk fiskeri efter lodde**

Fiskeriet efter lodde foregår på en bestand, der er delt imellem Island, Norge og Grønland. Der er en delingsaftale imellem de tre lande om forvaltning og deling af bestanden. Denne aftale er senest ændret i 2018, hvor Grønlands andel blev forhøjet fra 11 til 15 % TAC’en. I henhold til aftalen kan grønlandske fartøjer fiske loddekvoten i islandsk fiskerizone. En del af den grønlandske loddekvote er over perioden blevet allokeret til EU som en del af fiskeriaftalen. EU har videreallokeret kvoten til Norge.

Loddefiskeriet adskiller sig fra alle andre grønlandske fiskerier ved, at kvoteåret strækker sig over to kalenderår. Figur 6.1 nedenfor angiver den samlede TAC for lodde i tons over perioden 2012/2013 – 2020/2021 til Island, Grønland og Norge. Som det fremfår af tabellen, er der meget store forskelle i de samlede fiskerimuligheder fra år til år, og i 2018/2019 og 2019/2020 har der slet ikke været sat nogen TAC som følge af bestandens tilstand.

Figur 6.1: Samlet TAC for lodde i området Island, Grønland og Norge, 2012-2021.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2012/2013 | 2013/2014 | 2014/2015 | 2015/2016 | 2016/2017 | 2017/2018 | 2018/2019 | 2019/2020 | 2020/2021 |
| Samlet TAC | 570.000 | 160.000 | 580.000 | 173.000 | 299.000 | 285.000 | - | - | 127.300 |

Kilde: APN.

Figur 6.2 viser udviklingen i antal udstedte licenser i fiskeriet på den grønlandske del af TAC´en for lodde i Island, Grønland og Norge for perioden 2012-2021 samt i antallet af fartøjer, der har deltaget i fiskeriet. Det fremgår af figur 6.2, at kun få licenser har været udstedt pr. år siden 2012, hvor det højeste antal var for kvoteåret 2016/2017 på 3 licenser. Over hele perioden 2012-2021 har mellem et og tre fartøjer fisket på den årlige loddekvote.

Figur 6.2: Udvikling i antal grønlandske licenser til loddefiskeriet og antal fartøjer, 2012-2021.

Kilde: APN.

Figur 6.3 viser udviklingen i loddekvoten til grønlandske fartøjer i perioden 2012-2021, og hvor meget der er blevet fanget af lodde i de enkelte år. Loddekvoten, der vises i figur 6.1, er den kvote, der tildeles den grønlandske flåde efter, at loddekvote til EU er fratrukket.

Det fremgår af figur 6.3, at størrelsen på loddekvoten har varieret en del de sidste 10 år. Fra nul for kvoteårene 2018/2019 og 2019/2020 og op til 53.690 tons i 2014/2015. Loddekvoten har ikke været fuldt udnyttet i alle år i perioden. Kun i 2012/2013 blev loddekvoten fuldt udnyttet. I de andre år har kvoteudnyttelse varieret mellem 48-92 pct.

Figur 6.3: Udvikling i grønlandsk loddekvote i Østgrønland/Island/Norge samt fangstmængder, 2012-2021.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tons | 2012/2013 | 2013/2014 | 2014/2015 | 2015/2016 | 2016/2017 | 2017/2018 | 2018/2019 | 2019/2020 | 2020/2021 |
| Loddekvote | 29.450 | 18.085 | 53.690 | 5.830 | 28.501 | 15.334 | - | - | 19.095 |
| Fangstmængder | 28.720 | 14.643 | 46.740 | 5.903 | 26.173 | 11.352 | - | - | 9.160 |
| Kvoteudnyttelse | 105% | 81% | 87% | 60% | 92% | 74% | 0% | 0% | 48% |

Kilde: APN.

Figur 6.4 nedenfor illustrerer fangsten af lodde med grønlandske fartøjer fordelt på hhv. islandsk og grønlandsk økonomisk zone. Som det fremgår, pågår så godt som alt fiskeri med grønlandske fartøjer efter lodde i Islandsk farvand. Kun i 2014/15 og 2015/2016 ligger en del af fangstmængderne i grønlandsk farvand. Adgangen til at fiske lodde i Islandsk farvand følger af trepartsaftalen mellem Island, Grønland og Norge om forvaltning deling af loddebestanden. Aftalen er senest opdateret 21. juni 2018.

Figur 6.4: Fordeling af loddefangsterne fiskerizoner, 2012-2021.

Kilde: APN.

**7. Ressourceafgifter på pelagisk fiskeri**

Inatsisartutlov nr. 10. af 8. juni 2014 om afgift på makrel trådte i kraft den 1. maj 2014. Makrelafgiften blev fastsat til 0,95 kr. pr. kg fisket makrel.

I forbindelse med ændring af loven i 2015 blev makrelafgiften ændret, således at grønlandske fartøjer forsat skulle betale 0,95 kr. pr. kg. fangst, hvorimod udenlandske indchartrede fartøjer skal betale 1,50 kr. pr. kg. Årsagen til det er at kunne kompensere landskassen for tabt skatteprovenu som følge af, at udenlandske fartøjer primært indchartres med udenlandsk besætning. En yderligere ændring af loven var indførelse af afgifter på sild og lodde. Afgiftssatsen blev sat til en fast sats pr.kg. fangst og reguleres ikke. Afgiften på sild og lodde blev sat til hhv. 0,25 kr. og 0,15 kr. pr. kg. for grønlandske fartøjer og til 0,80 kr. og 0,70 kr. pr. kg. fangst for udenlandske fartøjer. De lovændringer trådte i kraft den 1. januar 2016.

I 2017 blev der lavet ændring af satserne for makrel, med ikrafttræden 1. juni 2017, således at grønlandske fartøjer skulle betale 0,40 kr. pr. kg. fangst og udenlandske fartøjer 1,00 kr. pr. kg.

Fra den 1. januar 2018 indførtes en ny ressourceafgiftsmodel for hele det havgående fiskeri og dele af det kystnære fiskeri i Grønland. Afgiftsloven omfatter kystnært fiskeri efter hellefisk og rejer og det havgående fiskeri efter rejer, hellefisk, torsk, kuller, sej og rødfisk. Det pelagisk fiskeri efter makrel, sild og lodde var forsat afgiftsbelagt på samme måde som før, og to yderligere pelagiske arter, blåhvilling og guldlaks, blevet også afgiftsbelagt. Øvrige fiskearter er ikke omfattet af afgiften.

Tabel 7.1 viser afgiftssatser pr.kg. fangst i det pelagiske fiskeri, som har været gældende fra 1. januar 2018. Afgiftssatserne i kroner pr. kg. fangst skal gælde, indtil der eksisterer nok økonomiske data til at analysere det pelagiske fiskeri, således at det kan afgiftsbelægges efter samme model som de øvrige arter med andel af salgsværdien.

Tabel 7.1: Afgiftssatser pr.kg. fangst i det pelagiske fiskeri i kroner.

|  |  |  |  |  |  |
| --- | --- | --- | --- | --- | --- |
| Kr.pr.kg.fangst | Sild | Lodde | Makrel | Blåhvilling | Guldlaks |
| Grønlandske fartøjer | 0,25 | 0,15 | 0,40 | 0,15 | 0,15 |
| Udenlandske fartøjer | 0,80 | 0,70 | 1,00 | 0,70 | 0,70 |

Kilde: Skattestyrelsen.

Figur 7.1 viser udviklingen i det samlede provenu fra afgifter på det pelagiske fiskeri samt fordelt på arter for perioden 2014-2020.

Provenuet i perioden 2014-2020 erhovedsagligt kommet fra makrelafgiften. Dette skyldes, at afgiftssatsen pr. kg. er højere end for de andre arter, men også, at de årlige fangstmængder er større. Provenuet fra makrelafgiften har været meget svingende. I 2014 blev der fisket ca. 78.000 tons makrel, som bidrog med ca. 74 mio.kr. i afgifter. I efterfølgende år oplevede fiskeriet et betydeligt fald i fangstmængderne i forhold til 2014, hvor der kun blev fisket ca. 30.000 tons og 35.000 tons i hhv. 2015 og 2016. Afgiftsprovenuet fra makrelfiskeriet faldt således til ca. 29 mio.kr i 2015. I perioden 2016-2018 varierede provenuet fra makrelafgiften mellem 27-42 mio.kr. pr. år. Som følge af udsving i fangstmængder. I 2019 og 2020 blev der kun fisket hhv. ca. 30.000 tons og 26.000 tons og nærmest udelukkende med grønlandske fartøjer. Provenuet fra makrelafgiften faldt derfor helt ned til ca. 10 mio.kr. i 2020, hvilket er det laveste niveau siden makrelafgiften blev indført.

Figur 7.1: Udvikling i provenu fra ressourceafgifter på det pelagiske fiskeri, 2014-2020.

Kilde: Skattestyrelsen.

**8. Udfordringer i det havgående pelagiske fiskeri**

I det nuværende forvaltningssystem udstedes licenser til det havgående pelagiske fiskeri for de enkelte arter og områder kun en gang om året. Faste kvotemængder tildeles selskaberne årligt uden mulighed for at erhverve en højere kvotemængde. Kvoterne er således ikke omsættelige.

Selv om selskaberne ikke kan være sikker at få de samme licenser og kvoter igen til næste år, har det vist sig i praksis igennem årene, at det er de samme selskaber (licenshavere), som har fået kvoterne hvert år. Men når selskaberne tildeles kvoter kun et år ad gangen, kan de dog ikke være sikker på, at dette også vil gælde fremover.

Det havgående pelagiske fiskeri er meget kapitaltungt. En nybygget pelagisk fartøj i størrelsen 80-100 meter kan koste flere hundrede million kroner. Den nuværende forvaltning af det pelagiske fiskeri er en af faktorerne, som gør det svært for selskaberne at planlægge og finansiere deres fartøjer og andre nødvendig investeringer, og det forudsætter en meget stor egenkapital at fungere under de vilkår. Det nuværende forvaltningssystem gør det også svært at tiltrække investorer, når der er så stor usikkerhed forbundet med selskabernes adgang til kvoterne på både kort og langt sigt, og det giver heller ikke gode planlægningsmuligheder for eksisterende selskaber eller for nye at komme ind i dette fiskeri.

En af de vigtigste årsager til, at to eksisterende selskaber har kunnet investere i rene havgående pelagiske fartøjer, er, at de også deltager i lukrative fiskerier som rejer og hellefisk, hvor selskabernes omsættelige rejekvoter er et værdiful aktiv, som kan pantsættes ved finansiering af fartøjer. En del fartøjer, som har rejer, hellefisk eller torsk som hovedfiskeri, fisker også årligt efter makrel og sild i kombination med de andre arter. På den måde kan de øge effektiviteten af fartøjer, som var investeret i til andet formål end pelagisk fiskeri.

Det pelagiske fiskeri er sæsonbetinget, hvilket betyder, at en enkelt art som makrel ikke kan fiskes hele året rundt i Grønland. Alle de pelagiske bestande, der fiskes på med grønlandske fartøjer, er vandrende bestande, der bevæger sig imellem flere forskellige landes farvande. Grønlandsk farvand er på grænsen for udbredelsen af makrel, sild og blåhvilling og fangstmulighederne må derfor forventes at variere meget mellem år.

For at kunne drive et helsårs pelagisk fiskeri har fartøjet behov for kvoter for flere pelagiske arter såsom makrel, sild, blåhvilling og lodde, som kan fiskes på forskellige tidspunkter i forskellige områder. Historisk har der kun været kvotegrundlag for, at to fartøjer kan fiske efter pelagiske arter på årsbasis. På nuværende tidspunkt er der kun to rene pelagiske fartøjer, som har kvoter nok til at fiske største delen af året. Ud af de to er det kun det ene, som driver sit fiskeri økonomisk rentabelt. Dette gør det svært at udvikle en større pelagisk flåde. Det er derfor en fornuftig udvikling af det pelagiske fiskeri, at grønlandske fartøjer, der fisker efter rejer, torsk, hellefisk og rødfisk, kombinerer sit fiskeri med pelagisk fiskeri efter for eksempel makrel i dele af året.

Adgang til andre farvande er essentiel for planlægningen af makrelfiskeriet, da det vil kunne forlænge makrelsæsonen og give mulighed for at fiske makrellen, når den er mere fiskbar og har en højere værdi, end når makrellen fiskes i Østgrønland. Dertil vil øget adgang til makrel i andre farvande skabe mulighed hos de grønlandske selskaber til også at fokusere på at fiske sild i grønlandsk zone. I forlængelse af, at Grønland blev en anerkendt kyststat til makrel i efteråret 2016, kan Grønland, udover eget farvand, også kunnet fiske makrel i international zone siden 2017. Dette har forlænget makrelsæsonen, som har medført, at tidspunktet, hvor man fisker makrel international zone og sild i Østgrønland, overlapper hinanden.

For i større grad at kunne dokumentere makrellens tilstedeværelse i Grønlands farvand og for at kunne gøre krav på en varig andel af den fælles makrelkvote i Nord-Atlanterhavet er det vigtigt, at der bliver fisket som meget som muligt af makrel i Østgrønland. Det faktum, at makrellen stort set har været fraværende i Østgrønland siden 2018, har derfor svækket Grønlands forhandlingsposition til kyststatsmøderne for makrel og mulighederne for at gøre krav på en varig kvoteandel markant. Der er ikke en international aftale om forvaltningen af makrel og TAC’en for Østgrønland fastsættes ensidigt af Grønland hvert år. Fordi Grønland har opnået status som kyststat, kan makrelkvoten også fiskes i internationalt farvand.

Med samme begrundelse som for makrellen bør Grønland arbejde videre på at opnå status som kyststat for sild og blåhvilling. Det er dog mere vanskeligt med sild og blåhvilling, fordi der ikke har været muligt at dokumenteret at sild og blåhvilling forekommer regelmæssigt i Østgrønland.

Den bilaterale fiskeriaftale mellem Grønland og Færøerne, hvor Grønland tildeles kvote af sild og blåhvilling i færøsk farvand, er vigtig for Grønland i bestræbelserne på at udvikle det pelagiske fiskeri samt at foretage en bedre planlægning af det pelagisk fiskeri over hele året. Grønland forhandler kvoterne årligt, hvorfor der er ingen sikkerhed er for, at kvotemængderne vil være på samme niveau fra år til år.

I den nuværende aftale mellem Island, Grønland og Norge fordeles den samlede TAC for lodde i de tre lande med 15 pct. af loddekvoten til Grønland, 80 pct. til Island og 5 pct. til Norge. I aftalen får Grønland lov til at fiske efter lodde i islandsk farvand. Nye biologiske data viser, at en større del af loddebestanden har flyttet sig til grønlandsk område. Det kan derfor være en positiv led i udviklingen af det pelagiske fiskeri, hvis Grønland kan forhandle sig til en større andel af loddekvoten på grundlag af de nye biologiske data.